b'\n_START_ARTICLE_\nGlavni pod\xc4\x8dastnik Slovenske vojske\n_START_PARAGRAPH_\nGlavni pod\xc4\x8dastnik Slovenske vojske je vodja Pod\xc4\x8dastni\xc5\xa1kega zbora Slovenske vojske in je glavni svetovalec na\xc4\x8delnika General\xc5\xa1taba Slovenske vojske za zadeve vojakov in pod\xc4\x8dastnikov. Deluje v okviru vodstva General\xc5\xa1taba Slovenske vojske._NEWLINE_Glavni pod\xc4\x8dastnik SV (v nadaljevanju GP\xc4\x8c SV) je tako po \xc4\x8dinu kot polo\xc5\xbeaju najvi\xc5\xa1ji pod\xc4\x8dastnik v SV. Njegovo osnovno poslanstvo je, da v duhu in skladno z zahtevami na\xc4\x8delnika G\xc5\xa0SV (v nadaljevanju NG\xc5\xa0SV) u\xc4\x8dinkovito vodi oziroma usmerja delovanje pod\xc4\x8dastni\xc5\xa1kega  zbora SV. NG\xc5\xa0SV svetuje uporabo dolo\xc4\x8denih postopkov ter mu daje prakti\xc4\x8dne predloge na podro\xc4\x8djih, ki so v tesni povezavi z osebnim po\xc4\x8dutjem pod\xc4\x8dastnikov in vojakov, usposabljanju in urjenju, psihofizi\xc4\x8dni zagotovitvi, dviganjem morale, razvijanjem zadovoljstva pri delu, poklcinim razvojem in kadrovsko projekcijo oziroma uporabo pod\xc4\x8dastnikov in vojakov v oboro\xc5\xbeenih silah. GP\xc4\x8c SV ima neposreden dostop do NG\xc5\xa0SV in je integralni \xc4\x8dlan vodstva G\xc5\xa0SV._NEWLINE_V skladu z usmeritvami NG\xc5\xa0SV, GP\xc4\x8c SV pripravlja, predlaga in vzpodbuja uveljavljanje pravil voja\xc5\xa1kega vedenja in standarde usposabljanja ter urjenja, urejenosti, spo\xc5\xa1tovanja discipline, kodeksa voja\xc5\xa1ke etike, ukazov ter ostalih predpisov. GP\xc4\x8c SV prena\xc5\xa1a usmeritve, praviloma ustno, preko enotovnih oziroma glavnih pod\xc4\x8dastnikov v pod\xc4\x8dastni\xc5\xa1ki podporni liniji (PPL)._NEWLINE_GP\xc4\x8c SV je po PPL v tesni povezavi z enotovnimi/glavnimi pod\xc4\x8dastniki do dveh ravni ni\xc5\xbeje, preko katerih pridobiva informacije o stanju v enotah, jim prena\xc5\xa1a svoje izku\xc5\xa1nje, svetuje, usmerja, u\xc4\x8di in usposablja. O tem na ustrezen na\xc4\x8din poro\xc4\x8da NG\xc5\xa0SV. Sodeluje pri izdelavi in prenovi normativnih aktov in aktov na\xc4\x8drtovanj, ki vplivajo na delo in status vojakov in pod\xc4\x8dastnikov ter sodeluje pri razvoju VIU za vojake in pod\xc4\x8dastnike. Udele\xc5\xbeuje se kolegijev NG\xc5\xa0, poveljni\xc5\xa1kih in \xc5\xa1tabnih konferenc, kadrovskega kolegija NG\xc5\xa0, obravnav in analiz, poro\xc4\x8danj, obiskov in nadzorov ter konferenc, \xc5\xa1e posebno \xc4\x8de je vsebina le teh neposredno povezana s statusom vojakov in pod\xc4\x8dastnikov oziroma s podro\xc4\x8djem odgovornosti P\xc4\x8c zbora: disciplina, morala, karierni razvoj, usposabljanja in izobra\xc5\xbeevanja vojakov in pod\xc4\x8dastnikov, kadrovski postopki, individualne ve\xc5\xa1\xc4\x8dine, standardi voja\xc5\xa1kega obna\xc5\xa1anja, ipd._NEWLINE_Dol\xc5\xbenost je skladna s smernicami in standardi Nata, kjer se imenuje Command Senior Enlisted Leader (CSEL). V strukturo Slovenske vojske je bila navedena dol\xc5\xbenost prvi\xc4\x8d uvedena julija leta 2009. Prvi Glavni pod\xc4\x8dastnik v zgodovini SV je \xc5\xa1tabni prapor\xc5\xa1ak Igor Toma\xc5\xa1i\xc4\x8d, ki je navedeno dol\xc5\xbenost uspe\xc5\xa1no opravljal do konca leta 2018. Trenutni Glavni pod\xc4\x8dastnik SV je vi\xc5\xa1ji prapor\xc5\xa1\xc4\x8dak Danijel Kova\xc4\x8d.'